CELEX: 62017TN0764
Language: fi
Date: 2017-11-22 00:00:00
Title: Asia T-764/17: Kanne 22.11.2017 – Autoridad Portuaria de Vigo v. komissio

16.4.2018   
            
            
               FI
            
            
               Euroopan unionin virallinen lehti
            
            
               C 134/21
            
         Kanne 22.11.2017 – Autoridad Portuaria de Vigo v. komissio
   (Asia T-764/17)
   (2018/C 134/29)
   Oikeudenkäyntikieli: espanja
   
      Asianosaiset
   
   
      Kantaja: Autoridad Portuaria de Vigo (Vigo, Espanja) (edustaja: asianajaja J. Costas Alonso)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan eläinperäisiä elintarvikkeita koskevista erityisistä hygieniasäännöistä 29.4.2004 annettuun Euroopan parlamentin ja neuvoston asetukseen (EY) N:o 853/2004 (EUVL L 139, 30.4.2004) tehdyn oikaisun, joka julkaistiin 21.9.2017
                     Euroopan unionin virallisen lehden numerossa L 243
               
            
         
               —
            
            
               kumoamaan ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29.4.2004 annettuun Euroopan parlamentin ja neuvoston asetukseen (EY) N:o 854/2004 (EUVL L 139, 30.4.2004) tehdyn oikaisun, joka julkaistiin 21.9.2017
                     Euroopan unionin virallisen lehden numerossa L 243.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi seuraavaa:
   
               1.
            
            
               Huomiota herättävää on se, että komissio hyväksyy implisiittisesti sen, että jäsenvaltiot soveltavat eläinperäisten elintarvikkeiden tuontia koskevia säännöksiä eri tavalla hyvin konkreettisissa tilanteissa, esimerkiksi Kiinasta peräisin olevien pakastekalasäiliöiden osalta, millä on kielteinen vaikutus jäsenvaltioiden väliseen vilpittömään kilpailuun.
            
         
               2.
            
            
               Suurimman ongelman on havaittu liittyvän eläinperäisten elintarvikkeiden tuontiin ja kolmansissa valtioissa sijaitseviin laitoksiin toimittamiseen käytettävien alusten niin sanottuun ”kaksinkertaiseen rekisteröitymiseen”.
            
         
               3.
            
            
               Elintarvikealan toimija, joka tuo eläinperäisiä elintarvikkeita unionin ulkopuolelta, voi tuoda kalatuotteita kolmannesta maasta vain, jos se sekä kyseessä oleva kolmas maa, josta tuotteet toimitetaan, että laitos, josta tuote lähetetään ja jossa se on vastaanotettu tai valmistettu, kuuluvat luetteloon.